Lift

Kassast liftini. Kirjeldatud on liikumine kassa paremast, koridoripoolsest nurgast, seistes vasaku küljega kassaleti poole. Liigu risti üle koridori, otse edasi 10 sammu lossi sisemuse suunas. Umbes 3–4 sammu pärast algab vasakul pool sein. Selle lõppedes keera vasakule kella 9 suunas. Liigu siit veel 5–6 sammu liftini. Liftinupud on taktiilsed ja asuvad uksest paremal pool, vöökõrgusel. Metalluks avaneb väljast vasakule. Asud 0-korrusel. Fuajeest lifti sisenedes jäävad taktiilsed ja punktkirjas korrusenupud paremale poole vöökõrgusele. Liftil on uksed mõlemas küljes, nii ees kui ka tagaküljes. 1. korruse nupule vajutades viib lift sind pool korrust edasi ajutiste näituste saali, väljumine vastasuksest. 2. korruse nupule vajutades viib lift sind püsinäitusele „Minu vaba riik“ – väljumine tuldud teed. 0-korruse nupp viib tagasi väljapääsu juurde. -1 korrus on personalile.